CELEX: 52006PC0645
Language: et
Date: 2006-10-24
Title: Ettepanek Euroopa parlamendi ja Nõukogu määrus millega muudetakse Nõukogu määrust (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennunduses

Tähtis õiguslik teade

|

52006PC0645

Ettepanek Euroopa parlamendi ja Nõukogu määrus millega muudetakse Nõukogu määrust (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennunduses  /* KOM/2006/0645 lõplik - COD 2006/0209 */  

	[pic] | EUROOPA ÜHENDUSTE KOMISJON |Brüssel 24.10.2006KOM(2006) 645 lõplik2006/0209 (COD)EttepanekEUROO PA PARLAMENDI JA NÕUKOGU MÄÄRUSmillega muudetakse nõukogu määrust (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennunduses(komisjoni esitatud)SELETUSKIRI-  EesmärkKäesoleva komisjoni ettepaneku eesmärk on muuta nõukogu määrust (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennunduses,[1] et viia see vastavusse nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused,[2] viimati muudetud nõukogu 17. juuli 2006. aasta otsusega 2006/512/EÜ.[3]-  TaustOtsusega 2006/512/EÜ on kehtestatud uus rakendusvolituste kasutamise menetlus – kontrolliga regulatiivmenetlus. Kontrolliga regulatiivmenetlust tuleb nüüdsest kohaldada üldmeetmete puhul, mille eesmärk on muuta asutamislepingu artiklis 251 sätestatud korras vastuvõetud põhiaktide vähemolulisi sätteid, sealhulgas teatavaid sätteid välja jättes või uusi vähem olulisi sätteid juurde lisades.Uut regulatiivmenetlust kohaldatakse eelkõige juhul, kui tegemist on põhiõigusakti lisade väljajätmise, muutmise või asendamisega või nende kohandamisega teaduse ja tehnika arenguga. Tavalise regulatiivmenetluse kasutamist jätkatakse juhul, kui komisjon teeb mõnele liikmesriigile erandi põhiõigusakti või selle lisade sätete kohaldamise suhtes.Kuna otsus jõustus 23. juulil 2006, tuleb vastavalt kohandada kõiki regulatiivmenetlust sisaldavaid õigusakte.-  SisuMääruse (EÜ) nr 3922/91 artikli 8 lõigetega 1, 3 ja 4 ning artikliga 11 lubatakse komisjonil regulatiivmenetluse korras tühistada, muuta või kohandada III lisas sätestatud ühiseid nõudeid.Seetõttu tuleb asjaomast määrust muuta, et näha ette rakendusvolituste andmine uue, kontrolliga regulatiivmenetluse korras.Otsusega 2006/512/EÜ nähakse samuti ette, et kui tungiva kiireloomulisuse tõttu ei ole võimalik kinni pidada kontrolliga regulatiivmenetuse tähtaegadest, võib komisjon kohaldada nimetatud otsuse artikli 5a lõikega 6 ettenähtud kiireloomuliste juhtumite menetlust. Kiireloomuliste juhtumite menetlus, mis võimaldab viivitamatult rakendada pädeva komitee arvamusega kooskõlas olevaid meetmeid, on eriti vajalik teatavate meetmete võtmisel lennuohutuse piisava taseme tagamiseks. Seetõttu kavandatakse nimetatud menetlust kui alternatiivi artikli 8 lõike 1 viimases lõigus ja artikli 11 lõikes 1 sätestatule.Võttes arvesse uute komitoloogiaeeskirjade kiire kohaldamise vajadust seadusandliku menetluse lõppetapis olevate õigusaktide suhtes, on vajalik, et parlament ja nõukogu võtaksid käesoleva määruse vastu enne 2006. aasta lõppu.-  Õiguslik alusEÜ asutamislepingu artikli 80 lõige 2-  Subsidiaarsuse põhimõteEttepanek on tehtud ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata.-  Proportsionaalsuse põhimõteKäesolev ettepanek on proportsionaalsuse põhimõttega kooskõlas, sest selles piirdutakse muudatustega, mis on vältimatult vajalikud määruse (EÜ) nr 3922/91 vastavusse viimiseks otsusega 2006/512/EÜ.-  Vahendi valikKavandatav õigusakt on määrus. See on ainus sobiv õigusakt, kuna käesoleva ettepanekuga muudetakse kehtivat määrust.-  Mõju eelarveleEttepanek ei mõjuta ühenduse eelarvet.2006/0209 (COD)EttepanekEUROO PA PARLAMENDI JA NÕUKOGU MÄÄRUSmillega muudetakse nõukogu määrust (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennundusesEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, ja eelkõige selle artikli 80 lõiget 2,võttes arvesse komisjoni ettepanekut,[4]võttes arvesse majandus- ja sotsiaalkomitee arvamust,[5]võttes arvesse Regioonide Komitee arvamust,[6]toimides asutamislepingu artiklis 251 sätestatud korras[7]ning arvestades järgmist:(1) Määruse (EMÜ) nr 3922/91[8] III lisas on sätestatud ühised ohutusnõuded õhusõidukite käitamise ja hoolduse, samuti nende ülesannetega seotud isikute ja asutuste suhtes. Ühtlustatud ohutusnõudeid kohaldatakse kõikide liikmesriigis või kolmandas riigis registreeritud õhusõidukite suhtes, mida ühenduse ettevõtjad käitavad.(2) Kõnealuse määruse artiklitega 8 ja 11 lubatakse komisjonil kohandada või täiendada III lisas loetletud ühiseid nõudeid kooskõlas nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused.[9](3) Otsust 1999/468/EÜ muudeti otsusega 2006/512/EÜ, millega on kehtestatud kontrolliga regulatiivmenetlus, mida tuleb kasutada selliste üldmeetmetevõtmisel, mille eesmärk on muuta asutamislepingu artiklis 251 sätestatud menetluse korras vastuvõetud põhiaktide vähem olulisi sätteid, sealhulgas teatavaid selliseid sätteid välja jättes või uusi vähem olulisi sätteid juurde lisades.(4) Seetõttu tuleb kontrolliga regulatiivmenetlust kohaldada üldmeetmete puhul, mille eesmärk on muuta määruse (EMÜ) nr 3922/91 vähem olulisi sätteid.(5) Kui lennuohutuse piisava taseme tagamise tungiva kiireloomulisuse tõttu ei ole võimalik kinni pidada kontrolliga regulatiivmenetuse tähtaegadest, peavad komisjonil olema volitused teatavatel juhtudel kohaldada otsuse 1999/468/EÜ artikli 5a lõikega 6 ettenähtud kiireloomuliste juhtumite menetlust.(6) Seega tuleb määrust (EÜ) nr 3922/91 vastavalt muuta,ON VASTU VÕTNUD KÄESOLEVA MÄÄRUSE:Artikkel 1Määrust (EMÜ) nr 3922/91 muudetakse järgmiselt.1) Artiklit 8 muudetakse järgmiselt.a) Lõike 3 neljas lõik asendatakse järgmisega:„Sellisel juhul teavitab komisjon oma otsusest kõiki liikmesriike, kel kõigil on õigus seda meedet kohaldada. Meetmega vastavusse viimiseks võib vastavalt artiklile 11 muuta ka III lisa asjaomaseid sätteid."b) Lõike 4 neljas lõik asendatakse järgmisega.„Sellisel juhul teavitab komisjon oma otsusest kõiki liikmesriike, kel kõigil on õigus seda meedet kohaldada. Meetmega vastavusse viimiseks võib vastavalt artiklile 11 muuta ka III lisa asjaomaseid sätteid."2) Artiklit 11 muudetakse järgmiselt.a) Lõige 1 asendatakse järgmisega:„Komisjon teeb artikli 12 lõikes 3 osutatud kontrolliga regulatiivmenetluse korras III lisas loetletud ühistes tehnilistes nõuetes ja haldusprotseduurides teaduse ja tehnika arengust tulenevaid vajalikke muudatusi. Tungiva kiireloomulisuse korral võib komisjon kohaldada artikli 12 lõikes 4 osutatud kiireloomuliste juhtumite menetlust."b) Lõikes 2 asendatakse sõnad „artiklis 12“ sõnadega „artikli 12 lõikes 3“.3) Artikkel 12 asendatakse järgmisega.„ Artikkel 121. Komisjoni abistab lennuohutuskomitee, edaspidi „komitee“.2. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7, võttes arvesse otsuse artiklit 8.Tähtaeg otsuse 1999/468/EÜ artikli 5 lõike 6 tähenduses on kolm kuud.3. Kui viidatakse käesolevale lõikele, kohaldatakse otsuse 1999/468/EÜ artikli 5a lõikeid 1–4 ja artiklit 7, võttes arvesse otsuse artiklit 8.4. Kui viidatakse käesolevale lõikele, kohaldatakse otsuse 1999/468/EÜ artikli 5a lõikeid 1, 2 ja 6 ning artiklit 7, võttes arvesse otsuse artiklit 8.“Artikkel 2Käesolev määrus jõustub kahekümnendal päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel,Euroopa Parlamendi nimel Nõukogu nimelpresident eesistuja [1] EÜT L 373, 31.12.1991, lk 4. Määrust on viimati muudetud määrusega (EÜ) nr …/2006 (ELT L …, ...2006, lk …).[2] EÜT L 184, 17.7.1999, lk 23.[3] ELT L 200, 22.7.2006, lk 11.[4] ELT C […], […], lk […].[5] ELT C […], […], lk […].[6] ELT C […], […], lk […].[7] ELT C […], […], lk […].[8] EÜT L 373, 31.12.1991, lk 4, viimati muudetud määrusega (EÜ) nr …/2006 (ELT L …, …2006, lk …).[9] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).